CELEX: 62014CN0078
Language: lv
Date: 2014-02-13 00:00:00
Title: Lieta C-78/14 P: Apelācijas sūdzība, ko par Vispārējās tiesas (piektā palāta) 2013. gada 12. decembra spriedumu lietā T-117/12 ANKO /Komisija 2014. gada 13. februārī iesniedza Eiropas Komisija

7.4.2014   
            
            
               LV
            
            
               Eiropas Savienības Oficiālais Vēstnesis
            
            
               C 102/26
            
         Apelācijas sūdzība, ko par Vispārējās tiesas (piektā palāta) 2013. gada 12. decembra spriedumu lietā T-117/12 ANKO/Komisija 2014. gada 13. februārī iesniedza Eiropas Komisija
   (Lieta C-78/14 P)
   2014/C 102/36
   Tiesvedības valoda – grieķu
   
      Lietas dalībnieki
   
   
      Apelācijas sūdzības iesniedzēja: Eiropas Komisija (pārstāvji – D. Triantafyllou un B. Conte)
   
      Otrs lietas dalībnieks: ANKO AE Antiprosopeion, Emporiou kai Viomichanias
   
   
      Apelācijas sūdzības iesniedzējas prasījumi:
   
   
               —
            
            
               atcelt Vispārējās tiesas spriedumu;
            
         
               —
            
            
               piespriest atbildētājai atlīdzināt tiesāšanās izdevumus.
            
         
      Pamati un galvenie argumenti
   
   Komisija ar diviem dažādiem konsorcijiem, viena no kuriem bija arī atbildētāja apelācijas tiesvedībā ANKO, bija noslēgusi dotācijas nolīgumus projektu “OASIS” un “PERFORM” finansēšanai Eiropas Kopienas Septītās pamatprogrammas pētniecībai, tehnoloģiju attīstībai un demonstrējumu pasākumiem ietvaros.
   Saistībā ar minēto līgumu Komisija apgalvo, ka Vispārējā tiesa ir kļūdaini interpretējusi līguma vispārīgos noteikumus, un it īpaši tā II.5 panta 3. punkta d) apakšpunktu (un netieši – II.14 panta 1. punkta otro daļu).
   Saistībā ar līguma vispārīgo noteikumu kļūdaino interpretāciju it īpaši ir norādīti šādi pamati:
   
               1.
            
            
               Pārkāpumu smagā un sistemātiskā rakstura kā apturēšanas iemesla kļūdains novērtējums;
            
         
               2.
            
            
               Pārkāpumu atkārtošanās iespējamības/riska kļūdains novērtējums;
            
         
               3.
            
            
               Kļūdainu secinājumu izdarīšana no ad hoc koriģēšanas;
            
         
               4.
            
            
               Iespējas izmantot vidējās izmaksas kļūdaina interpretācija un šīs iespējas kļūdaina piemērošana teorētiskajām izmaksām – pierādījumu sagrozīšana;
            
         
               5.
            
            
               Apturēšanas nosacījumu (aizdomas) un attiecināmības nosacījumu (noteiktība) sajaukšana.